

R E P U B L I K A H R V A T S K A

VUKOVARSKO-SRIJEMSKA ŽUPANIJA



**OPĆINA TOMPOJEVCI**

A. G. Matoša 9, 32238 Tompojevci

**OPĆINSKO VIJEĆE**

KLASA: 024-01/24-02/05

URBROJ: 2196-26-03-24-1

Tompojevci, 11.09.2024.

Na temelju članka 3. i članka 6. stavka 2. Zakona o plaćama u lokalnoj i područnoj (regionalnoj) samoupravi ("Narodne Novine" br. 28/10) i članka 29. Statuta Općine Tompojevci („Službeni vjesnik“ Vukovarsko-srijemske županije br. 04/21 i 19/22 ), na prijedlog Općinskog načelnika, Općinsko vijeće Općine Tompojevci, na svojoj 24. sjednici održanoj 11.09.2024. godine, donijelo je:

**ODLUKU**

**o plaći i naknadama, te drugim pravima Općinskog načelnika i zamjenika Općinskog načelnika**

**iz reda pripadnika rusinske nacionalne manjine Općine Tompojevci**

Članak 1.

Ovom Odlukom određuju se plaća Općinskog načelnika i zamjenika Općinskog načelnika iz reda pripadnika rusinske nacionalne manjine Općine Tompojevci (u daljnjem tekstu: dužnosnici) koji dužnost u Općini Tompojevci obavljaju profesionalno, visina naknade za rad dužnosnika koji dužnost obnašaju bez zasnivanja radnog odnosa i druga prava dužnosnika.

Članak 2.

Izrazi koji se koriste u ovoj Odluci, a imaju rodno značenje, odnose se jednako na muški i ženski rod.

Članak 3.

Plaću dužnosnika koji dužnost obavlja profesionalno čini umnožak koeficijenta i osnovice za obračun plaće, uvećan za 0,5 % za svaku navršenu godinu radnog staža, ukupno najviše za 20 %.

Osnovica za obračun plaće dužnosnika iz stavka 1. ovoga članka utvrđuje se u visini osnovice za obračun plaće državnih dužnosnika, prema propisima kojima se uređuju obveze i prava državnih dužnosnika..

Koeficijent za obračun plaće dužnosnika iz stavka 1. ovoga članka iznose:

* za Općinskog načelnika - 4,20
* za zamjenik Općinskog načelnika iz reda pripadnika rusinske nacionalne manjine - 1,20

Članak 4.

Dužnosnici koji dužnost obavljaju bez zasnivanja radnog odnosa imaju pravo na mjesečnu naknadu za rad.

Mjesečna naknada za rad Općinskog načelnika iz stavka 1. ovoga članka iznosi 30% od umnoška koeficijenta i osnovice za obračun plaće utvrđenog za Općinskog načelnika koji dužnost obavlja profesionalno.

Mjesečna naknada za rad zamjenika Općinskog načelnika iz stavka 1. ovoga članka iznosi 30% od umnoška koeficijenta i osnovice za obračun plaće utvrđenog za zamjenika Općinskog načelnika koji dužnost obavlja profesionalno.

Članak 5.

Za vrijeme obavljanja dužnosti dužnosnik koji dužnost obavlja profesionalno ima, osim prava na plaću, pravo na staž osiguranja, te pravo na naknadu stvarnih materijalnih troškova nastalih u svezi s obnašanjem dužnosti - troškova prijevoza, dnevnica i drugih troškova vezanih za službeno putovanje kao i naknadu za podmirivanje troškova prehrane, u visini propisanoj aktima koji se primjenjuju na službenike i namještenike u Jedinstvenom upravno odjelu Općine Tompojevci.

Članak 6.

Za vrijeme obnašanja dužnosti dužnosnici koji svoju dužnost obavljaju volonterski imaju, osim prava na naknadu za rad, pravo na naknadu stvarnih materijalnih troškova nastalih u svezi s obnašanjem dužnosti - troškova prijevoza, dnevnica i drugih troškova vezanih za službeno putovanje u visini propisanoj aktima koji se primjenjuju na službenike i namještenike u Jedinstvenom upravno odjelu Općine Tompojevci.

Članak 7.

Za vrijeme obnašanja dužnosti, dužnosnici imaju pravo na korištenje službenog automobila, mobilnog uređaja i prijenosnog računala u vlasništvu Općine Tompojevci za službene potrebe sukladno aktima Općine.

Članak 8.

Rješenja o visini plaće odnosno naknade za rad dužnosnika donosi pročelnik Jedinstvenog upravnog odjela.

Članak 9.

Danom stupanja na snagu ove Odluke prestaje važiti Odluka o plaći i naknadi Općinskog načelnika i zamjenika Općinskog načelnika iz reda pripadnika rusinske nacionalne manjine Općine Tompojevci („Službeni vjesnik" Vukovarsko-srijemske županije, broj 04/22 i 28/23.).

Članak 10.

Ova Odluka stupa na snagu osmog dana od dana objave u „Službenom vjesniku“ Vukovarsko-srijemske županije.

PREDSJEDNIK

OPĆINSKOG VIJEĆA

Ivan Štefanac